En liten til middelsstor (16-27 millimeter), brunsvart hjortebille. Store hanner har lange, litt buede kjever med omtrent tre tenner på innersiden, hos små hanner er disse mye kortere. Hodet er relativt lite, uten påfallende groper, knøler eller tenner, pannen er bredt U-formet innbuktet. Hode og forkropp er tett og kraftig punkterte. Antennene har en tre-leddet vifte. Pronotum er betydelig bredere enn langt, firkantet, innsnevret ved roten. Hunnen er noe mindre enn hannen, uten forstørrede kjever.